Welma Lubbe | News | NWU | North-West University
Dr Welma Lubbe is ŉ senior lektor verbonde aan die Noordwes-Universiteit (Potchefstroomkampus) se Skool vir Verpleegkunde, waar sy deel is van die verloskundespan, verantwoordelik is vir opleiding oor baba-modules en ook betrokke is by die “Maternal-Child-Health-Nurse-Leadership Academy” (MCHNLA) in samewerking met Sigma Theta Tau International (STTI) en Johnson & Johnson. Sy was deel van die inisiëringspan vir die borsmelkbank by die Potchefstroom Hospitaal, sy is die houer van ŉ Thuthuka-navorsingstoekenning op die gebied van neonatale ontwikkeling en verskaf studieleiding aan ŉ aantal nagraadse studente in verpleegkunde en ander verwante dissiplines.
Dr Lubbe is lid van verskeie professionele liggame en organisasies. Sy is by die Suid-Afrikaanse Raad op Verpleging as professionele verpleegster en gevorderde vroedvrou geregistreer, is lid van die Verpleegkundeonderrigvereniging, president van die Suid-Afrikaanse Ondersteuningsvereniging vir Neonate, Babas en Kleuters (SANITSA), sowel as lid van die soesiale belangegroep oor opvoeding vir die Neonatale Verpleegstersvereniging van Suid-Afrika (NNASA). Sy dien op die internasionale adviesraad en as afdelingsredakteur vir die internasionale afdeling van die Journal of Neonatal Nursing.
Dr Lubbe lewer dikwels akademiese referate en skryf artikels vir eweknie-geëvalueerde sowel as nie-eweknie-geëvalueerde vaktydskrifte. Sy is ook die outeur van verskeie ouerskapsartikels, is ŉ gereelde gas op TV- en radioprogramme en is gasdosent by verskeie nasionale en internasionale universiteite. Sy was outeur van die boek ‘Prematurity – adjusting your dream’ sowel as die eerste navorsingsgebaseerde webwerf oor prematuriteit vir Suid-Afrika www.littlesteps.co.za. Dr Lubbe tree dikwels op as adviseur oor kwessies m.b.t. vroeggebore babas, soos die bekendstelling van die grootte 0-doeke en ontwikkeling van die opvoedkundige materiaal vir ouers van premature babas. Dr Lubbe fokus op interdissiplinêre werk en is tans betrokke by navorsing op hierdie gebied met die doel om beleid te beïnvloed en uitkomstes te verbeter.
Fakulteit Gesondheidswetenskappe: Skool vir Verpleegkunde
018 299 1898
086 535 6119
CV Welma Lubbe.pdf
Skool vir Verpleegkunde
Kwaliteit in Verpleeg- en Verloskunde (INSINQ)
http://www.youtube.com/watch?v=1AMYIs4I14k Fakulteit Gesondheidswetenskappe: Skool vir Verpleegkunde
http://www.youtube.com/watch?v=VwmiKX9PRC0 Fakulteit Gesondheidswetenskappe: Skool vir Verpleegkunde